21 महिलाएं सम्मानित, खाद्य सामग्री बांटी
अंतरराष्ट्रीयमहिला दिवस पर मंगलवार को विभिन्न कार्यक्रम हुए। कल्याण फाउंडेशन की ओर से अंतरराष्ट्रीय महिला दिवस पर मंगलवार को नरेंद्रसिंह ऑडिटोरियम में महिला सम्मान समारोह पुस्तक विमोचन कार्यक्रम का आयोजन किया गया। मुख्य अतिथि भारत स्काउट एवं गाइड की राष्ट्रीय उपाध्यक्ष डॉ. विमला मेघवाल, बीकानेर पंचायत समिति प्रधान राधादेवी थी। डॉ. चंचला पाठक की अध्यक्षता में आयोजित इस कार्यक्रम में विशिष्ट अतिथि शोभा सारस्वत थी। कार्यक्रम को संबोधित करते हुए डॉ. विमला मेघवाल ने महिला शिक्षा को ही महिला सशक्तिकरण का सबसे अहम आयाम बताया। राधादेवी ने वर्तमान में महिलाओं द्वारा हर वर्ग में स्वयं को स्थापित करने की बात कही। डॉ. चंचला पाठक ने कहा कि सही अर्थ में महिला सशक्तिकरण तभी होगा जब लोगों में सोच आधुनिक होगी। कार्यक्रम आयोजक कामिनी भोजक ने बताया कि इस अवसर पर शिक्षा, साहित्य, राजनीति, खेलकूद, चिकित्सा, समाज सेवा सहित विभिन्न क्षेत्रों में उत्कृष्ट कार्य करने वाली 21 महिलाओं को सम्मानित भी किया गया। कार्यक्रम का संचालन सुमन जैन ने किया।
वहीं दूसरी ओर बीएसएफ वाइफ एसोसिएशन क्षेत्रीय मुख्यालय बीकानेर द्वारा अंतरराष्ट्रीय महिला दिवस के उपलक्ष्य में सोमवार से शुरू हुए तीन दिवसीय कार्यक्रम में मंगलवार को सायं चार बजे से शैक्षिक गतिविधियों के साथ ही स्त्रियों से संबंधित वाद-विवाद प्रतियोगिता, चित्रकारी स्लोगन प्रतियोगिता का आयोजन किया गया। इस अवसर पर सीमा सुरक्षा बल के कार्मिकों के परिवारों ने बढ़चढ़ कर प्रतियोगिताओं में भाग लिया। श्री दिव्यु आयु हेल्थ ट्रस्ट की ओर से आठ मार्च को दोपहर तीन बजे विश्व महिला दिवस पर धरणीधर रंगमंच पर एक दिवसीय सेमिनार का आयोजन किया जाएगा। ट्रस्ट अध्यक्ष डॉ. प्रीति गु़प्ता ने बताया कि स्वस्थ नारी विकसित भारत विषय पर आयोजित होने वाली इस सेमिनार में महिलाओं को स्वास्थ्य के प्रति जागरूक करने का संदेश दिया जाएगा।
युवा भारत संस्थान की ओर से मंगलवार को विश्व महिला दिवस के उपलक्ष्य में नारी को सम्मान दो, हौसलों को उड़ान दो विषय पर जूनागढ़ के समाने कार्यक्रम का आयोजन किया गया। इस कार्यक्रम में महिलाओं को सशक्त बनाने के लिए महिलाओं ने संकल्प के साथ प्रदर्शन भी किया। इस अवसर पर महिला एवं बाल विकास विभाग के उपनिदेशक गोपाल राम बिरड़ा, संस्थान सचिव दिनेश पांडेय, इंदु पांडेय, ललिता राजपूत, वंदना जैन, सूची गुप्ता आदि उपस्थित थे। बालाजी नवयुवक मंडल की ओर से बीछवाल औद्योगिक क्षेत्र में महिला जाग रुकता सम्मेलन का आयोजन मंगलवार को किया गया। सचिव विनोद करोल ने बताया कि महिला दिवस के मौके पर महिलाओं के लिए विशेष योजनाओं की जानकारी सम्मेलन में प्रदान की गई। इस अवसर पर महेन्द्र कुमार पासी ने सरकारी लाभकारी योजनाओं का लाभ उठाकर विकास का मार्ग अपनाने का आह्वान किया। सम्मेलन में अनेक गणमान्यजन मौजूद थे।
महिला सलाह एवं सुरक्षा केंद्र की ओर से महिला थाने में महिला संरक्षण पर कार्यशाला का आयोजन किया गया। मंजू नांगल ने बताया कि कार्यशाला में जिला पुलिस अधीक्षक डॉ. अमनदीप सिंह कपूर, डॉ. विमला मेघवाल, मेघा रतन, सीएमएचओ डॉ. देवेंद्र चौधरी, सीओ सिटी किरण, एसएचओ सहित अन्य अधिकारियों ने विचार रखें।
राजस्थान की मुख्यमंत्री वसुंधरा राजे सिंधिया के जन्मदिवस और अंतरराष्ट्रीय महिला दिवस से पूर्व संध्या पर मंगलवार को विभिन्न कार्यक्रमों का आयोजन किया गया। मस्त मंडल सेवा संस्था एवं रामलाल सूरजदेवी रांका चेरिटेबल ट्रस्ट पदाधिकारियों, कार्यकर्ताओं और जनप्रतिनिधियों ने राजरतन पैलेस में केक काटकर सीएम वसुंधरा के दीर्घायु की कामना की। यूआईटी अध्यक्ष महावीर रांका ने कहा कि सीएम वसुंधरा के नेतृत्व में राजस्थान प्रगति पर है। राज्य में औद्योगिक उत्पादन भी बढ़ा है। राज्य सरकार की योजनाओं जैसे भामाशाह स्वास्थ्य बीमा योजना और मुख्यमंत्री जल स्वावलंबन से आमजन लाभांवित हो रही है। कार्यक्रम में 2500 जरूरतमंद महिलाओं में खाद्य सामग्री बांटी गई। इस मौके पर महापौर नारायण चौपड़ा, शहर भाजपा अध्यक्ष सत्यप्रकाश आचार्य, प्रदेश उपाध्यक्ष नंदकिशोर सोलंकी, उप महापौर अशोक आचार्य, युधिष्ठिर भाटी, पवन महनोत, विक्की गहलोत और कुलदीप यादव, रमेश भाटी सहित महिला मोर्चा के पदाधिकारी कार्यकर्ता मौजूद थे। उप महापौर सेवा केन्द्र और वार्ड की कच्ची बस्तियों में 200 महिलाओं को उप महापौर अशोक आचार्य ने सीएम वसुंधरा राजे की तस्वीर भेंट की।
आज रोडवेज में निशुल्क यात्रा कर सकेंगे महिलाएं, स्मार्ट कार्ड भी बनेंगे
अंतरराष्ट्रीयमहिला दिवस के अवसर पर बुधवार को महिलाएं रोडवेज बसों में निशुल्क यात्रा कर सकेंगी। साथ ही इस दिन बीकानेर डिपो में स्मार्ट कार्ड बनवाने के लिए शिविर लगाया जाएगा, जिसमें बीकानेर आने वाली दिव्यांग, वरिष्ठ नागरिक के स्मार्ट कार्ड भी बनाए जाएंगे। रोडवेज बीकानेर प्रबंधक रवि सोनी ने बताया कि इस दिन महिलाएं रोडवेज की साधारण द्रुतगामी बसों में राजस्थान में कई भी निशुल्क यात्रा कर सकेंगी। रोडवेज बस में निशुल्क यात्रा की अवधि 7 मार्च की रात 12 बजे से लेकर 8 मार्च की रात 11.59 बजे तक रहेगी। परेशानी से बचने के लिए महिलाएं रिजर्वेशन करा सकती हैं।
बीएसएफ कैम्पस में कार्यक्रम को संबोधित करती अतिथि।
सीएम के जन्मदिन की पूर्व संध्या पर केक काटते भाजपा नेता।
महिलाओं को सीएम की तस्वीर भेंट करते उप महापौर।
नरेन्द्रसिंह ऑडिटोरियम के कार्यक्रम में सम्मानित महिलाएं।
awa_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva